CELEX: 62013CN0154
Language: da
Date: 2013-03-27 00:00:00
Title: Sag C-154/13: Anmodning om præjudiciel afgørelse indgivet af Hoge Raad der Nederlanden (Nederlandene) den 27. marts 2013 — Staatssecretaris van Financiën mod X BV

22.6.2013   
            
            
               DA
            
            
               Den Europæiske Unions Tidende
            
            
               C 178/3
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 27. marts 2013 — Staatssecretaris van Financiën mod X BV
   (Sag C-154/13)
   2013/C 178/05
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: Staatssecretaris van Financiën
   
      Den anden part: X BV
   
      Præjudicielle spørgsmål
   
   
               1)
            
            
               Skal artikel 140, litra a) og b), i momsdirektivet af 2006 (1) fortolkes således, at den i denne bestemmelse indeholdte fritagelse for moms ikke gælder for erhvervelse af tandproteser inden for Fællesskabet? Såfremt dette ikke er tilfældet, er fritagelsen for afgift da betinget af, at tandprotesen fra udlandet leveres af en tandlæge eller tandtekniker og/eller leveres til en tandlæge eller tandtekniker
            
         
               2)
            
            
               Såfremt den i artikel 140, litra a) og b), i momsdirektivet af 2006 indeholdte fritagelse for merværdiafgift (med eller uden de i spørgsmål 1 nævnte betingelser) gælder for erhvervelse af tandproteser inden for Fællesskabet, gælder fritagelsen da i medlemsstater som Nederlandene, der har tilpasset sig fritagelsen i henhold til artikel 132 i momsdirektivet af 2006, også for erhvervelse inden for Fællesskabet af tandproteser, der hidrører fra en medlemsstat, der har benyttet sig af undtagelses- og overgangsordningen i artikel 370 i momsdirektivet af 2006?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem, EUT L 347, s. 1.